CELEX: 62010CN0368
Language: da
Date: 2010-07-22 00:00:00
Title: Sag C-368/10: Sag anlagt den 22. juli 2010 — Europa-Kommissionen mod Kongeriget Nederlandene

4.12.2010   
            
            
               DA
            
            
               Den Europæiske Unions Tidende
            
            
               C 328/10
            
         Sag anlagt den 22. juli 2010 — Europa-Kommissionen mod Kongeriget Nederlandene
   (Sag C-368/10)
   ()
   2010/C 328/18
   Processprog: nederlandsk
   
      Parter
   
   
      Sagsøger: Europa-Kommissionen (ved C. Zadra og F. Wilman, som befuldmægtigede)
   
      Sagsøgt: Kongeriget Nederlandene
   
      Sagsøgerens påstande
   
   
               1)
            
            
               Det fastslås, at Kongeriget Nederlandene har tilsidesat sine forpligtelser i henhold til de nedenstående artikler i direktiv 2004/18/EF (1), idet den ordregivende myndighed inden for rammerne af tildelingen af en kontrakt om levering og drift af kaffemaskiner, offentliggjort under nummer 2008/S 158-213630,
               
                           —
                        
                        
                           i de tekniske specifikationer har fastsat mærkerne Max Havelaar og EKO, eller i hvert fald mærker med sammenlignelige eller identiske udgangspunkter, hvilket er i strid med artikel 23, stk. 6 og 8, i direktiv 2004/18/EF
                        
                     
                           —
                        
                        
                           til prøvelse af den erhvervsdrivendes formåen har anvendt kriterier og belæg vedrørende bæredygtigt indkøb og social ansvarlig adfærd, hvilket er i strid med direktivets artikel 48, stk. 1 og 2, artikel 44, stk. 2, og i hvert med artikel 2
                        
                     
                           —
                        
                        
                           ved formuleringen af tildelingskriterierne henviste til mærkerne Max Havelaar og/eller EKO — eller i hvert fald til mærker med sammenlignelige eller identiske udgangspunkter — hvilket er i strid med direktivets artikel 53, stk. 1.
                        
                     
         
               2)
            
            
               Kongeriget Nederlandene tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Det er Kommissionens opfattelse, at Nederlandene har tilsidesat sine EU-retlige forpligtelser vedrørende offentlige kontrakter, nemlig i henhold til direktiv 2004/18/EF, i forhold til en af en provins indledt procedure til indgåelse af en offentlig kontrakt om levering og drift af kaffemaskiner. De konstaterede overtrædelser vedrører direktivets artikel 23, stk. 6 og 8 hvad angår de tekniske specifikationer, artikel 48, stk. 1 og 2, artikel 44, stk. 2, og i hvert fald artikel 2 hvad angår prøvelsen af den erhvervsdrivendes formåen, samt artikel 53, stk. 1, hvad angår tildelingskriterierne.
   
      (1)  Europa-Parlamentets og Rådets direktiv nr. 2004/18/EF af 31.3.2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT 134, s. 114).